*Proiect*

Republica Moldova

**GUVERNUL**

**HOTĂRÂRE**

**Nr.\_\_\_\_ din \_\_\_\_\_**

**pentru aprobarea Regulamentului** **cu privire la participarea Republicii Moldova la componenta „Ocuparea forței de muncă și inovare socială” (EaSI) a Fondului social european Plus (FSE+)**

În temeiul articolului nr. 2 din Legea nr. 165 din 04.07.2024 pentru ratificarea Acordului dintre Republica Moldova, pe de o parte, și Uniunea Europeană, pe de altă parte, privind participarea Republicii Moldova la componenta „Ocuparea forței de muncă și inovare socială” (EaSI) a Fondului social european Plus (FSE+), în vederea creării cadrului instituțional și normativ necesar participării Republicii Moldova la componenta EaSI a Fondului Social European+,

Guvernul HOTĂRĂŞTE:

1. Se aprobă Regulamentul cu privire la participarea Republicii Moldova la componenta „Ocuparea forței de muncă și inovare socială” (EaSI) a Fondului social european Plus (FSE+), (se anexează).

2. Se desemnează Ministerul Muncii și Protecției Sociale (MMPS) în calitate de Autoritate responsabilă pentru coordonarea implementării Componentei EaSI la nivel național.

3. Ministerul Finanțelor va asigura îndeplinirea obligațiilor financiare către Comisia Europeană care decurg din punerea în aplicare a Acordului, conform sumelor panificate în bugetul de stat la propunerea MMPS.

4. În temeiul prevederilor Legii nr.1104 din 06.06.2002 cu privire la Centrul Național Anticorupție, funcția punctului de contact cu Parchetul European și cu Oficiul European antifraudă, care investighează cazurile de corupție și de fraudare a bugetului UE, și supraveghează utilizarea conform prevederilor legale a fondurilor europene, revine Centrului Național Anticorupție.

5. Controlul asupra îndeplinirii prezentei hotărâri se pune în sarcina Cancelariei de Stat.

**PRIM-MINISTRU        Dorin RECEAN**

**Contrasemnează:**

Ministrul finanțelor Victoria Belous

Ministrul muncii și protecției sociale Alexei Buzu